google/wiki40b huggingface dataset:
Dasavathaaram

Pelakon

Filem ini turut disertai oleh beberapa orang pelakon terkenal, antaranya adalah Kamal Hassan, Asin, Mallika Sherawat

Ringkasan

Plot filem terbabit sekitar kehidupan beberapa individual semasa minggu sebelum gempa bumi dan tsunami Lautan Hindi 2004; watak utamanya adalah ahli sains penyelidik yang membangunkan senjata-bio dan memastikan ia tidak jatuh ke tangan yang salah. Bersama dengan itu, beberapa orang turut terbabit dalam proses dan kesemua kisah mereka berkait selepas tsunami melanda, membawa nilai falsafah dalam gambar. Seorang Bio-Teknologi Amerika perlu berlumba mengejar masa dan cabaran untuk mencuba dan mendapatkan kembali bahan kimia maut dalam vial.
James Levine

James Lawrence Levine (lahir pada 23 Jun 1943) ialah seorang konduktor opera dan orkestra dan pemain piano yang berasal dari Amerika Syarikat. Beliau lebih dikenali sebagai konduktor orkestra dan pengarah muzik di Metropolitan Opera, sebuah rumah opera yang terkenal di bandaraya New York. Beliau juga memegang jawatan sebagai pengarah muzik dan juga konduktor muzik di Boston Symphony Orchestra.

Masa muda

Levine dilahirkan di Cincinnati, Ohio di dalam keluarga seni. Datuk beliau merupakan penyanyi keagaamaan Yahudi (dikenali sebagai hazzan atau khazn), ayah beliau adalah pemain biola, manakala ibu beliau adalah seorang pelakon.
Levine mula bermain piano dari usia yang amat muda. Pada usia 10 tahun, beliau membuat solo yang pertama di dalam konsert muzik Felix Mendelssohn, Piano Concerto No. 2 untuk konsert remaja dikelola oleh Cincinnati Symphony Orchestra.
Pada tahun 1956, beliau belajar piano di bawah seliaan Rudolf Serkin di Marlboro Music School, Vermont. Pada tahun berikutnya, beliau menyambung pelajaran muzik di Aspen Music School. Selepas menamatkan pengajian sekolah menengah di Walnut Hills High School, beliau mendapat tempat di Juilliard School of Music di bandaraya New York pada tahun 1961. Beliau menamatkan pengajian di Juilliard School pada tahun 1964 dan menganggotai “American Conductors project” .

Karier di Metropolitan Opera

Levine memimpin orkestra di Metropolitan Opera buat pertama kalinya pada Jun 1971 untuk persembahan opera, Tosca. Persembahan-persembahan pimpinan beliau kerap mendapat kejayaan dan pujian besar; oleh itu pada tahun 1973, beliau dilantik sebagai ketua konduktor di rumah opera tersebut. Pada tahun 1973, beliau dilantik sebagai Pengarah Muzik dan pada tahun 1976, sebagai pengarah artistic, jawatan yang pertama dibuat oleh pihak pengurusan di Metropolitan Opera . Levine meletakkan jawatan sebagai pengarah artistik pada tahun 2004. Di bawah pimpinan beliau, orkestra dan korus Metropolitan Opera menjadi salah satu ensembel opera yang terkenal dan terbaik di dunia
Sepanjang karier beliau di di Metropolitan Opera, Levine telah memimpin banyak hasil karya penggubah-penggubah terkenal seperti Wolfgang Amadeus Mozart, Giuseppe Verdi, Giacomo Puccini, Richard Wagner, Richard Strauss, Gioacchino Rossini, Arnold Schoenberg, Igor Stravinsky, Kurt Weill, Claude Debussy, Alban Berg, George Gershwin dan ramai lagi.
Serangan ke atas kuil Hindu di Kerling 1979

Serangan ke atas kuil Hindu di Kerling berlaku pada 19 Ogos 1979. Serangan ini dilakukan oleh pengikut Haji Kamaruddin bin Ahmad Kajang, yang merupakan siri terakhir serangan ke atas kuil-kuil Hindu di Selangor dan Wilayah Persekutuan dan akhirnya Kuil Hindu di Kerling, Selangor.
Akibat daripada serangan ini empat orang dari mereka telah dicederakan hingga mati oleh penjaga-penjaga kuil tersebut.
Cadas Ngampar

Poskod

Poskod yang digunakan di Cadas Ngampar adalah 16710. Terdapat buah desa di dalam daerah kecamatan Sukaraja.
Semarapura Klod Kangin

Poskod

Poskod yang digunakan di Semarapura Klod Kangin adalah 80716. Terdapat 18 buah desa/kelurahan di dalam daerah kecamatan Klungkung.
Castrejón de la Peña

Castrejón de la Peña merupakan sebuah kawasan perbandaran di Sepanyol di Palencia, di komuniti autonomi Castile dan León.
Guthmannshausen

Guthmannshausen merupakan sebuah kawasan perbandaran terletak di daerah Sömmerda, Thüringen, Jerman.
Bongomeme

Poskod

Poskod yang digunakan di Bongomeme adalah 96271. Terdapat 18 buah desa di dalam daerah kecamatan Bongomeme.
Limo

Poskod

Poskod yang digunakan di Limo adalah 16515. Terdapat 8 buah desa di dalam daerah kecamatan Limo.
Masjid Al-Muttaqin, Seri Kembangan

Latar belakang

Masjid Al-Muttaqin ini telah dibina dengan bercorakkan Melayu moden ala Melaka di mana terdapat tangga di hadapan masjid. Bangunan masjid tiada kubah dan menara. Keseluruhan masjid dibuat daripada batu bata dan beratapkan genting.

Kemudahan

Antara kemudahan yang terdapat di masjid ini ialah ruang solat berhawa dingin,ruang wuduk,bilik bilal dan sebagainya.
Ikatan tunggal

Sebuah ikatan tunggal ialah sebuah ikatan kimia antara dua atom yang melibatkan dua elektron valens, di mana atom-atom berkongsi satu pasangan atom di tempat ikatan. Ikatan tunggal ialah sejenis ikatan kovalen. Dalam struktur Lewis, sebuah ikatan tunggal boleh diwakili oleh tanda A-A atau A:A, di mana A mewakili simbol unsur, tanda sempang mewakili satu pasangan elektron dan tanda titik bertindih mewakili dua elektron yang terlibat dalam pembentukan ikatan tunggal.
Ikatan tunggal biasanya merupakan ikatan sigma, kecuali molekul diboron yang dihasilkan oleh sebuah ikatan pi.
Serangan ke atas Yugoslavia

Latar belakang

Pada bulan Oktober 1940, Fasis Itali yang telah menyerang Greece telah dipaksa berundur kembali ke Albania. Adolf Hitler menyedari keperluan untuk membantu sekutu beliau, Benito Mussolini. Hitler melakukan tindakan ini bagi mengelakkan United Kingdom dari mengebom medan minyak Romania yang mana merupakan pembekal utama bagi Jerman.
Berikutan persetujuan oleh Hungary, Romania dan Bulgaria yang mana akan menyertai Kuasa Paksi, Hitler memberi tekanan kepada Yugoslavia untuk turut sama menyertai Pakatan Tripartite. Pemangku raja, Putera Paul, tunduk pada tekanan ini pada 25 Mac 1941. Bagaimanapun, tindakan ini merupakan satu tindakan tidak popular di kalangan tentera dan orang awam Serbia yang anti-Kuasa Paksi. Satu rampasan kuasa telah dilakukan pada 27 Mac 1941 oleh para pegawai tentera Serbia anti-Paul, dan takhta beliau digantikan dengan Raja [[Peter II dari Yugoslavia}Peter II]].
Setelah mendengar berita rampasan kuasa di Yugoslavia, Hitler telah memanggil penasihat tentera beliau ke Berlin pada 27 Mac. Hitler mengganggap rampasan ini sebagai serangan peribadi, dan amat marah serta memutuskan "tanpa menunggu kemungkinan pengistiharan kesetiaan oleh kerajaan baru bagi menghancurkan kekuatan tentera dan Yugoslavia sebagai sebuah negara.", meskipun jelas kelihatan kesediaan pemerintah baru Yugoslavia untuk terus mengekalkan penglibatan Yugoslavia di dalam Pakatan Tripartite.

Aftermath

Kuasa Paksi mendapat kemenangan pantas. Pada 17 April 1941, Yugoslavia menyerah diri selepas hanya 11 hari berperang. Tentangan tentera darat Yugoslavia tidak banyak membantu. Wilayah Yugoslavia kemudian dibahagi-bahagikan di antara Jerman, Hungary, Itali dan Bulgaria, dengan kebanyakan wilayah Serbia diduduki oleh Jerman. Pemimpin fasis Crotia yang disokong oleh Itali, Ante Pavelić telah lebih awal mengistiharkan sebuah Negara Merdeka Croatia  sebelum serangan ini tamat.
Burung Dendang Kaki Merah

Ciri-ciri

Burung Dendang Kaki Merah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Dendang Kaki Merah ialah haiwan berdarah panas, mempunyai sayap dan badan yang dilitupi bulu pelepah. Paruh Burung Dendang Kaki Merah tidak bergigi.

Pembiakan

Burung Dendang Kaki Merah membiak dengan bertelur. Telur Burung Dendang Kaki Merah bercangkerang keras.

Perlindungan

Burung Dendang Kaki Merah merupakan burung yang dilindungi di bawah Akta Perlindungan Hidupan Liar Malaysia.
Cikeusal, Cikeusal

Poskod

Poskod yang digunakan di Cikeusal adalah 42175. Terdapat 15 buah desa di dalam daerah kecamatan Cikeusal.
Jati Mekar, Jatiasih

Poskod

Poskod yang digunakan di Jati Mekar adalah 17422. Terdapat 6 buah desa di dalam daerah kecamatan Jatiasih.
Honda Racing Corporation

Moto GP

Honda Racing Corporation mewakili Honda dalam Kejohanan Dunia MotoGP di bawah nama Repsol Honda.
Mr. Bean's Holiday

Perancangan

Satu berita yang diterima pada bulan Mac 2005 bahawa sebuah filem Bean baru bakal dalam perancangan. Filem itu akan digelar "Bean 2". Pada bulan Mac 2007, filem tersebut diterbitkan dengan Nama MR Bean Holiday .
Elda Susanti

Album

Penyanyi berasal dari Johor itu pernah merakamkan dua buah album iaitu Yang Ku Sayang pada tahun 1997 dan Semakin Sayang (1999). Album Semakin Sayang telah dirakam bersama syarikat rakaman Polygram Records.
Beuvrequen

Beuvrequen merupakan sebuah komun di jabatan Pas-de-Calais di utara Perancis.
Perpustakaan Negara Burundi

Perpustakaan Negara Burundi merupakan perpustakaan negara Burundi, yang terletak di Bujumbura. Ia telah dibina pada 20 September 1989 oleh Jabatan Kebudayaan dalam Kementerian Belia, Sukan dan Kebudayaan di bawah Oder Ministerial No. 670/1358. Marie Bernadette Ntahorwamiye pula merupakan pustakawan negara. Perpustakaan ini berfungsi sebagai perpustakaan dan juga arkib negara. Sehingga awal 1990-an, koleksi yang terdapat dalam perpustakaan ini tidak diuruskan secara profesional kerana kekurangan staf dan peruntukan.
Estrée-Cauchy

Estrée-Cauchy merupakan sebuah komun di jabatan Pas-de-Calais di utara Perancis.
Maguilla

Maguilla merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Brette-les-Pins

Brette-les-Pins merupakan sebuah komun di jabatan Pays-de-la-Loire di barat-laut Perancis.
Kampung Mahligai

Poskod

Poskod yang digunakan di Kampung Mahligai, Melor, Kelantan adalah 16400.
Groß Kummerfeld

Groß Kummerfeld merupakan sebuah kawasan perbandaran terletak di daerah Segeberg, Schleswig-Holstein, Jerman.
Sekolah Menengah Kebangsaan Kerambit

Sejarah

SMK Kerambit mula beroperasi pada 01.01.2001 dengan 94 orang pelajar dan 12 orang guru.pengetua pertama ialah Encik Zainal Abidin Che Omar
Bukit Serampang (kawasan negeri)

Sejarah

2016-kini: Daerah ini mengandungi daerah-daerah pengundian di Kebun Bahru, Kampung Teratai, Sri Ledang, FELDA Sri Jaya, Durian Chondong, Bandar Bukit Kepong, FELCRA Paya Kepar, Ma'okil, Bukit Kepong, Lenga Utara, Kundang Ulu, Ladang Serampang, Parit Raja, Bandar Grisek Timur, Grisek, Kampung Kundang Ulu, Lenga Selatan, Kampung Bahru, Lenga, Kampung Gombang, Ladang Nordanal.
Sandi

Demografik 2001

Menurut bancian India pada tahun 2001, Sandi memiliki bilangan penduduk seramai 23,233. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Sandi memiliki kadar pendidikan (kebolehan membaca) 49%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Laporan Ketua Audit Negara 2006

Laporan Audit Negara 2006 disampaikan oleh Ketua Audit Negara, Tan Sri Ambrin Buang pada September 2007.
Laporan kali ini mendedahkan pelbagai kepincangan pengurusan wang rakyat dan kerajaan Malaysia. Pendedahan ini menunjukkan kerajaan bertanggungjawab dan telus dalam menguruskan wang rakyat.
Sci-Hub

Tindakan undang-undang

Pada tahun 2015, penerbit akademik Elsevier memfailkan aduan undang-undang di Bandar Raya New York menentang Sci-Hub atas tuduhan pelanggaran hak cipta  dan tuntutan ini membawa kepada kehilangan domain asal Sci-Hub iaitu sci-hub.org. Berikutan kehilangan domain asalnya, Sci-Hub telah menggunakan beberapa domain lain dan sebahagiannya telah disekat di negara-negara tertentu. Kes ini dianggap rumit memandangkan laman web Sci-Hub beroperasi di St. Petersburg, Russia dan sukar untuk menggunapakai sistem undang-undang AS. Kes serupa pernah terjadi ketika menentang Library Genesis (LibGen), yang mana ia mugkin berpangkalan di Netherlands atau di Russia.Sci-Hub telah menjadi kontroversi. Usaha ini dipuji oleh sebilangan masyarakat saintifik dan ahli akademik, namun dikutuk keras oleh sebilangan penerbit.
Jabatan Pengurusan Sisa Pepejal Negara

Sejarah

Jabatan Pengurusan Sisa Pepejal Negara (JPSPN) telah ditubuhkan di bawah Akta Pengurusan Sisa Pepejal dan Pembersihan Awam 2007 (Akta 672) yang diluluskan Parlimen pada 17 Julai 2007 dan diwartakan pada 30 Ogos 2007, bagi mengintegrasikan sistem pengurusan sisa pepejal di Malaysia di peringkat nasional. Akta ini memberi kuasa eksekutif kepada Kerajaan Malaysia untuk melaksanakan tanggungjawab mengenai pengurusan sisa pepejal dan pembersihan awam.

Sebelum penubuhan JPSPN, fungsi pengurusan sisa pepejal pada awalnya terletak di bawah Bahagian Kejuruteraan Kesihatan Persekitaran serta Bahagian Implementasi Projek, Jabatan Kerajaan Tempatan (JKT), Kementerian Perumahan Dan Kerajaan Tempatan (KPKT). Setelah Akta 672 dan Akta 673 diluluskan, fungsi ini telah dipindahkan kepada JPSPN dan Perbadanan Pengurusan Sisa Pepejal dan Pembersihan Awam (PPSPPA).

Visi

Menyediakan sistem pengurusan sisa pepejal dan pembersihan awam yang lestari, bersepadu, cekap, berkesan dan kos efektif.

Misi

Sentiasa meningkatkan mutu pengurusan sisa pepejal dan  pembersihan awam melalui penggubalan dasar, strategi, pelan tindakan dan perundangan.

Objektif

Mewujudkan sistem pengurusan sisa pepejal  yang lestari supaya kesihatan awam terjamin, alam sekitar dilindungi dan dipulihara serta sumber alam terpelihara;

Memastikan kebersihan persekitaran dan nilai estetik terjaga;

Memainkan peranan sebagai institusi yang bertanggungjawab ke atas penggubalan dasar, strategi, pelan tindakan dan perundangan mengenai pengurusan sisa pepejal dan pembersihan awam; dan

Menyelaras kerjasama di antara agensi-agensi kerajaan Persekutuan, Kerajaan Negeri, Pihak Berkuasa Tempatan, pihak swasta dan masyarakat bagi melicinkan pelaksanaan pengurusan sisa pepejal dan pembersihan awam.

Fungsi

Mencadangkan dasar-dasar, rancangan dan strategi berkenaan dengan pengurusan sisa pepejal dan pembersihan awam;

Mencadangkan rancangan bagi pengurusan sisa pepejal termasuk lokasi, jenis dan saiz kemudahan pengolahan baru, kawasan lingkungan kemudahan pengurusan sisa pepejal, skim pengurusan sisa pepejal untuk membekalkan sisa pepejal terkawal kepada kemudahan pengurusan sisa pepejal dan jangka masa bagi pelaksanaan rancangan itu;

Bertanggungjawab menetapkan standard, spesifikasi dan tata amalan yang berhubungan dengan mana-mana aspek perkhidmatan pengurusan sisa pepejal dan pembersihan awam;

Bertanggungjawab melaksanakan fungsi pengawalseliaan yang dinyatakan dalam Akta Pengurusan Sisa Pepejal dan Pembersihan Awam 2007 dan mana-mana peraturan-peraturan yang dibuat di bawah Akta tersebut;

Bertanggungjawab memberikan lesen dan kelulusan di bawah Akta Pengurusan Sisa Pepejal dan Pembersihan Awam 2007; dan

Bertanggungjawab menjalankan apa-apa aktiviti lain berkaitan dengan pelaksanaan fungsi di bawah Akta Pengurusan Sisa Pepejal dan Pembersihan Awam 2007.
Filem Interstate 60: Episodes of the Road

Pelakon

Filem ini turut disertai oleh beberapa orang pelakon terkenal, antaranya adalah James Marsden, Gary Oldman, Kurt Russell

Ringkasan

Seorang lelaki muda keliru (Marsden) mengambil perjalanan di jalan yang tidak wujud di mana-mana peta.
Nichijou

Nichijou (日常 Nichijō, Kehidupan Biasa secara harfiahnya Setiap Hari) ialah manga komedi Jepun oleh Keiichi Arawi (あらゐけいいち Arai Keiichi) Manga tersebut mula disirikan dalam Kadokawa Shoten, isu Disember 2006, majalah manga, Shōnen Ace, dan juga disirikan di Comptiq antara isu March 2007 dan Julai 2008. Sebuah adaptasi anime oleh Kyoto Animation dikeudarakan di Jepun pada April dan September 2011. Sebuah permainan video PlayStation Portable oleh Vridge dan Kadokawa Games dikeluarkan pada Julai 2011.

Plot

Siri ini mengikuti kehidupan sekumpulan pelajar sekolah menengah dan sekolah mereka. Antara adegan aneh dan tidak masuk akal adalah seperti gadis robot yang dibuat oleh seorang saintis yang merupakan seorang gadis yang berusia lapan tahun, kanak-kanak yang menunggang kambing ke sekolah dengan butlernya, seorang gadis yang boleh mendapatkan pelbagai senjata api dari udara nipis, kucing yang boleh bercakap dan seorang pengetua yang telah bergusti dengan rusa. Walaupun tetapan watak yang pelik, pelajar-pelajar ini masih menjalani kehidupan seperti biasa. Adaptasi animenya dikenali lantaran memperbesar peristiwa remeh dan detik-detik yang amat lucu daripada perkara yang biasa.
Filem DuckTales: The Movie - Treasure of the Lost Lamp

Pelakon

Filem ini turut disertai oleh beberapa orang pelakon terkenal, antaranya adalah Alan Young, Christopher Lloyd, Terence McGovern

Ringkasan

Scrooge McDuck mengambil anak saudaranya ke Mesir untuk mencari sebuah piramid yang mengandungi lampu ajaib.
Sekolah Menengah Kebangsaan Aminuddin Baki, Perak

Sejarah

Sekolah Aminuddin Baki Chemor ditubuhkan pada 01/01/1965. Ia dinamakan sempena seorang tokoh pendidikan, iaitu Allahyarham Dato' Seri Aminuddin Baki.
Batang Kali (mukim)

Pentadbiran

Mukim Batang Kali merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Ulu Selangor.
Filem Captain Blood, 1935

Pelakon

Filem ini turut disertai oleh beberapa orang pelakon terkenal, antaranya adalah Errol Flynn, Olivia de Havilland, Lionel Atwill

Ringkasan

Seorang doktor dan rakan-rakannya yang diperhambakan dan dirantai melarikan diri dan menjadi lanun daripada seperti Robin Hood.
Mallabia

Mallabia merupakan sebuah kawasan perbandaran di Sepanyol di Biscay, di komuniti autonomi Basque.
Lampu gasolin

Lampu gasolin atau lampu gas ialah sejenis lampu yang menggunakan minyak tanah sebagai bahan pembakarannya. Biasanya lampu jenis ini menggunakan pam untuk menaikkan minyak, namun ada juga yang menggunakan sumbu.
Lampu gas pertama diterangkan oleh al-Razi di Baghdad abad ke-9, yang memanggilnya "naffatah" di dalam Kitab al-Asrar (Buku Rahsia).
Zegama

Zegama merupakan sebuah kawasan perbandaran di Sepanyol di Gipuzkoa, di komuniti autonomi Basque.
Sekolah Jenis Kebangsaan (C) Kheung Wa

Pencapaian

Sekolah ini mendapat seramai 3 orang pelajar mendapat 7A dalam tahun 2009
Miranda Sings

Miranda Sings adalah watak fiksyen, yang dibangunkan di internet, yang dicipta pada tahun 2008 dan digambarkan oleh ahli komedi dan pelakon Amerika Syarikat iaitu Colleen Ballinger. Ballinger memaparkan video watak comel, egotistik dan pelik dalam saluran YouTube beliau di bawah nama pengguna mirandasings08. Video-video tersebut mamaparkan karakter yang kadang-kadang bernyanyi dengan sumbang, membincangkan hal sohor kini yang disalah faham olehnya, memberikan tutorial dan kritikan, membaca mesej daripada pembenci dan bekerjasama dengan Selebriti YouTube yang lain. Ballinger turut menampilkan karakter dalam saluran YouTube keduanya, mirandavlogz. Pada April 2014, Saluran YouTube utama Miranda telah menerima 100 juta kali tontonan dan memiliki lebih daripada 1 juta orang yang melanggan.
Santosa

Poskod

Poskod yang digunakan di Santosa adalah 40386. Terdapat buah desa di dalam daerah kecamatan Kertasari.
Ambialet

Ambialet ialah sebuah komun yang terletak di komun Tarn di selatan Perancis.
Kampung Banggol Tengah

Poskod

Poskod yang digunakan di Kampung Banggol Tengah, Pendang, Kedah adalah 06700.
Harth-Pöllnitz

Harth-Pöllnitz merupakan sebuah kawasan perbandaran terletak di daerah Greiz, Thüringen, Jerman.
Kabut

Bahaya

Kabut mengurangkan darjah penglihatan dan boleh menyebabkan kemalangan. Walaupun kebanyakan kapal laut dan kapal terbang mempunyai radar, ia masih bahaya jika cuba berlabuh atau mendarat. Kenderaan darat pula bukan sahaja menghadapai risiko terlanggar kenderaan lain, malah tidak dapat mengelakkan risiko tergelincir dari jalan.
Alahan pada anjing

Ada pelbagai alahan yang boleh dihidap oleh anjing. Sementara alahan ini biasanya menjadi jelas melalui keadaan kulit, ada sebilanagan gejala dan tanda amaran lain untuk dicari.
Alahan anjing boleh berlaku sama seperti pada teman manusianya. Alahan ini biasanya menjadi nyata sebagai keadaan kulit. Yang akan dilakukan oleh ini ialah memberangsangkan sistem imun anjing untuk terlebih bertindak balas dalam bentuk sebilangan gejala berlainan, yang paling ketara merupakan perengsaan kulit. Malangnya, alahan menjadi lebih kerap kini seperti pada manusia.
Perengsaan kulit daripada alahan agak mudah dikenal pasti. Sesetengah gejala ialah kemerahan, kegatalan, keguguran bulu dan jangkitan kulit berulang-ulang daripada perengsaan. Anjing mungkin mula terlebih-lebih menggaru dirinya lalu membawa kepada masalah kulit.
Apabila mencari gejala, ada beberapa perkara yang boleh bantu mengenal pasti sekiranya anjing menghidap alahan. Kadang-kadang, hama berbentuk rokok akan muncul pada kulit anjing. Hama ini terletak di folikel bulu dan kelenjar minyak kulit. Sementara boleh mengenal pasti jenis alahan yang dihidap oleh anjing, jalan terbaik adalah dengan berjumpa dengan doktor veterinar untuk mengenal pasti rawatan terbaik yang boleh dilakukan.
Ada sebilangan jenis alahan anjing berlainan yang mungkin dihidap. Lima alahan utama termasuk alahan makanan, pinjal, bakteria, sentuhan, dan atopi.
Jouy-sur-Morin

Jouy-sur-Morin ialah sebuah komun yang terletak di komun Seine-et-Marne di utara-tengah Perancis.
Toyama, Toyama

Lapangan terbang

Toyama memiliki sebuah lapangan terbang, Lapangan Terbang Toyama yang menawarkan penerbangan domestik dan antarabangsa ke China dan Korea Selatan.
OK Kanmani

Plot

Aditya (Dulquer Salman) dan Tara (Nithya Menen) adalah anak-anak muda yang berfikiran terbuka yang menjalani kehidupan mereka sendiri di bandar raya Mumbai. Oleh kerana mereka mempunyai idea yang sama mereka memutuskan untuk bergerak bersama-sama dan mula tinggal bersama tanpa berkhawin atau bersekedudukan. Tetapi keadaan mula berubah dan pandangan mereka tentang kehidupan juga berubah dengan ia menimbulkan masalah baru. Apa yang berlaku kepada hubungan mereka, akan mereka berkahwin?
Sikka

Demografik 2001

Menurut bancian India pada tahun 2001, Sikka memiliki bilangan penduduk seramai 17,699. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sikka memiliki kadar pendidikan (kebolehan membaca) 44%, di bawah kadar purata kebangsaan 59.5%; dengan 63% lelaki dan 37% wanita mampu membaca. 15% dari populasi berusia di bawah 6 tahun. (2001)